अस्ट्रेलियाको संघर्ष
स्टुवार्ट ब्रोड र क्रिस वोक्सले एसेज शृंखलाको पहिलो दिन बिहीबार अस्ट्रेलियाको ब्याटिङलाई तहस नहस पारेका छन् । पहिलो दिनको खेलेको पछिल्लो स्थितिमा ६१ ओभर खेलेको अस्ट्रेलियाले ८ विकेट गुमाई १ सय ९० रन बनाएको छ ।
लन्डन — स्टुवार्ट ब्रोड र क्रिस वोक्सले एसेज शृंखलाको पहिलो दिन बिहीबार अस्ट्रेलियाको ब्याटिङलाई तहस नहस पारेका छन् । पहिलो दिनको खेलेको पछिल्लो स्थितिमा ६१ ओभर खेलेको अस्ट्रेलियाले ८ विकेट गुमाई १ सय ९० रन बनाएको छ ।स्टिभ स्मिथले ७६ र पिटर सिडेलले अविजित ३३ रन बनाउँदै नवौं विकेटमा ६८ रनको साझेदारी गरिसकेका छन् । ब्रोडले ४ र वोक्सले ३ विकेट लिए । डेविड वार्नर २, क्यामरन ब्यानक्रफ्ट ८, उस्मान ख्वाजा १३, ट्राभिस हेड ३५, म्याथ्यु वेड १, कप्तान टिम पेन ५, जेम्स प्याटिन्सन शून्य र प्याट कुमिन्स ५ रनमा आउट भए । स्मिथले इनिङ्स सम्हाल्नेक्रममा १ सय ५२ बल खेली ६ चौका प्रहार गरिसकेका छन् । आईसीसीको नयाँ विश्व टेस्ट च्याम्पियनसिपमा यो पहिलो खेल हो । १ सय ४२ वर्षको इतिहासमा पहिलो पटक खेलाडीका सर्टको पछाडिको भागमा जर्सी नम्बर राखिएको थियो ।